《凤凰台上忆吹箫 题拙宜园乐府五种》
清代·钱玉吾

修月帘栊，织云亭榭，最宜琴语缠绵。为爱拈红豆，瘦了三年。

病酒伤春情绪，都付与、急管繁弦。消魂处、夕阳无限，祗在愁边。

谁怜。拍中换拍，千万折柔肠，吹断还连。算一番花放，一度离天。

唱到青青柳色，催梦去、梦也难圆。歌筵畔，拚将此身，化作啼鹃。

作者简介：宛平人，符祚女。